Nasi Kerabu Untuk Che Abe

Nasi Kerabu Untuk Che Abe ialah sebuah siri drama televisyen Malaysia 2020 arahan Heykal Hanifah, dibintangi oleh Izzue Islam dan Elisya Sandha. Drama ini memulakan tayangan perdana di Slot Akasia, TV3 25 Mei 2020 menggantikan Bukan Gadis Biasa.Drama Nasi Kerabu Untuk Che Abe hiasi Akasia TV3  Kool FM. 27 Mei 2020. Dicapai pada 7 Julai 2020.

Siri ini boleh didapati melalui penstriman dalam talian di saluran YouTube rasmi TV3. Namun, Drama ini kembali ditayangkan di TV9 mulai 20 Januari 2021.

 Sinopsis 
Shira mendapati dirinya jatuh cinta pada Faizul, orang Kelantan dan dia bernasib baik kerana Faizul merasakan hal yang sama untuknya. Namun, Shira mula terancam oleh Sha yang memasak nasi kerabu sebaik ibu Faizul dan mereka sangat rapat. Sha cuba memecahkan Faizul dan Shira kerana dia mempunyai perasaan terhadap Faizul.﻿

Shira, Yana dan Zetty, tiga gadis yang dikenali sebagai 'awesome girls' adalah antara gadis-gadis cantik di kolej. Di permulaan cerita mereka telah berselisih dengan pelajar master yang kacak dann menarik bernama Faizul. Ketiga tiga mereka terpegun tatapi semuannya hilang mood bila mula terdengar Faizul mula kecek kelate yang agak pekat. Faizul tidak pandai berdialek KL walaupun berkali-kali rakan baiknya Arman ajar. Arman biarpun berbeza jurusan namun mereka sama-sama gila mencari duit dengan bisnes. Faizul lebih gemar menjual secara bersemuka berbanding dengan Arman yang menjual macam-macam secara atas talian. Shira, Yana dan Zetty tiggal bersama di rumah sewa, mereka bersahabat karib dan mereka pernah berjanji dan saling mencabar 'no boy no love' sehingga tamat pengajian. Mereka bertiga terkenangkan Faizul. Mereka memikirkan macam mana mereka nak mungkir janji yang dah dibuat

 Pelakon 

Pelakon utama
 Izzue Islam sebagai Faizul
 Elisya Sandha sebagai Shira

Pelakon pembantu
 Issey Titan sebagai Arman
 Neera Azizi sebagai Shaa
 Erynne Erynna sebagai Yana
 Scha Elinnea sebagai Zety
 Syainie Aida sebagai Atikah
 Jasmin Hamid sebagai Nolly
 Radhi Khalid sebagai Badrul
 Kuna Muzani sebagai Mek Yan
 Kamarool Haji Yusoff sebagai Dali
 Danny X-Factor sebagai Mat Yie

Penerbitan
Menurut Elisya Sandha, Nasi Kerabu Untuk Che Abe mengambil latar dan budaya masyarakat di Kelantan: "Jika ikutkan skrip yang diberi, dialognya dalam bahasa Melayu tetapi memandangkan drama ini berkisar masyarakat Kelantan, dialog kena ada bahasa mereka".Farihad Shalla Mahmud (6 Jun 2020). Izzue ajar Elisya lakon adegan romantis tanpa sentuh Berita Harian. Dicapai pada 27 Jun 2020.

Skrip drama ini menggunakan loghat Kelantan.Penuh skrip loghat Kelantan, drama Nasi Kerabu Untuk Che Abe bikin terhibur Kisah Dunia. Dicapai pada 7 Julai 2020. Untuk menjayakan watak pelajar Indonesia bernama Sha, Neera Azizi bertutur bahasa Indonesia.Khadijah Ibrahim (5 Jun 2020). Neera jadi Minah Indon Bebas News. Dicapai pada 7 Julai 2020.

Runut bunyi
 "Hey Pria" - Tallisya
 "This Is Kota Bharu" - Den & Fendi

Rujukan

Kategori:Drama Melayu 2020
Kategori:Rancangan TV3